STARK ล้มดีลซื้อ “LEONI” กว่า 2 หมื่นล้าน หวั่นไม่คุ้มทุน
STARK ล้มดีลซื้อ “LEONI” ธุรกิจผลิตสายไฟฟ้าสำหรับรถยนต์และสายไฟสำหรับ EV ในเยอรมนีและสหรัฐ มูลค่าลงทุนกว่า 2 หมื่นลบ. แจงจอเหตุการณ์เปลี่ยนแปลงในทางลบ หวั่นไม่คุ้มทุน
STARK ล้มดีลซื้อ “LEONI” ธุรกิจผลิตสายไฟฟ้าสำหรับรถยนต์และสายไฟสำหรับ EV ในเยอรมนีและสหรัฐ มูลค่ากว่า 2 หมื่นล้าน หวั่นไม่คุ้มทุน
14 ธ.ค. 2565

บริษัท สตาร์ค คอร์เปอเรชั่น จำกัด (มหาชน) หรือ STARK เปิดเผยว่า ตามที่คณะกรรมการบริษัทเมื่อวันที่ 23 พ.ย.65 และที่ประชุมวิสามัญผู้ถือหุ้นครั้งที่ 1/65 เมื่อวันที่ 23 ก.ย.65 ได้มีมติอนุมัติให้บริษัทเข้าทำสัญญาซื้อขายหุ้นระหว่างบริษัท กับ LEONI AG และ LEONI Bordnetz-Systeme GmbH เพื่อเข้าซื้อหุ้นใน LEONI Kabel GmbH ซึ่งเป็นบริษัทในเยอรมนี และ LEONIsche Holding Inc ซึ่งเป็นบริษัทในรัฐเดลาแวร์ทั้ง 100% มูลค่าการซื้อขายรวมทั้งสิ้นไม่เกิน 560 ล้านยูโร หรือประมาณไม่เกิน 20,588.90 ล้านบาท รวมเงินกู้ยืมระหว่างบริษัทในเครือบางรายการ (Intercompany Financing Receivables)
อย่างไรก็ดีตลอดระยะเวลาหลายเดือนที่ผ่านมา ได้เกิดเหตุการณ์ต่างๆ และมีการเปลี่ยนแปลงในทางลบหลายประการอีกทั้งข้อมูลที่บริษัทได้รับ ณ เวลาที่บริษัทได้เข้าทำธุรกรรมการซื้อขายหุ้นได้เปลี่ยนแปลงไปจากเดิม ดังนั้น ด้วยเหตุการณ์ต่างๆ การเปลี่ยนแปลงในทางลบ และข้อมูลที่เปลี่ยนแปลงไปดังกล่าว จึงก่อให้เกิดผลกระทบในทางลบอย่างมีนัยสำคัญต่อสถานการณ์ทางการเงินโดยรวมของบริษัทเป้าหมาย และยังส่งผลกระทบต่อความสำเร็จในการเข้าทำธุรกรรมการซื้อขายหุ้น ซึ่งเป็นสิ่งที่ไม่สามารถคาดการณ์ได้ล่วงหน้าในวันลงนามในสัญญาซื้อขายหุ้น
ด้วยเหตุดังกล่าวข้างต้นภายหลังจากบริษัทได้พิจารณาและคำนึงถึงประโยชน์สูงสุดของบริษัทและผู้ถือหุ้น บริษัทจึงได้ตัดสินใจเพิกถอนสัญญาซื้อขายหุ้นและธุรกรรมการซื้อขายหุ้นอันเป็นการใช้สิทธิของบริษัทในฐานะผู้ซื้อภายใต้สัญญาซื้อขายหุ้นและสิทธิตามกฎหมาย
โดยก่อนหน้านี้ STARK ระบุว่าจะรับรู้รายได้จากธุรกิจใหม่ในกลุ่มธุรกิจผลิตสายไฟฟ้าสำหรับรถยนต์และสายไฟสำหรับ EV Charging Solutions ที่ใหญ่ที่สุดในโลกของ LEONI ตั้งแต่ช่วง ธ.ค.65  ซึ่งจะทำให้รายได้แตะ 8 หมื่นล้านบาทในปี 66